钦定古今图书集成/历象汇编/乾象典/第029卷 > 《明罗雅谷交食历指》 > 日月交食总图
## 钦定古今图书集成/历象汇编/乾象典/第029卷 > 《明罗雅谷交食历指》 > 日月交食总图

日月交食总图说

如上图，“甲”为地，巳为日，卯辰圈为黄道，乙丙为白道，
其大距：〈两距之最远〉《五》度弱。〈二分〉丁戊为两交。〈即龙头龙尾亦名罗㬋计
都〉论《月食》：“日照地球，其光自庚辛至地切两旁过之，
而复合于壬。自甲至壬角体之形为地景。地景之心，
恒随太阳而行。黄道中线若躔处去两交远，二径折
半小于两道之距度分，月行本道，从旁相过，不能逮
及，则不食矣。若正遇于两交，或交之左右，二径折半
大于二道之距度分，则两相涉入，月为之食。其食分
多”寡在距度广狭，距度广狭在去交远近也。论日食
则人目所见，恒在地面，推得实会，仍须推其视会，若
仅据实会，则是地心之见食，非地面之见食。凡有无
多寡，加时先后，悉皆乖失矣。如《图丁》为月，或正居于
两交，或在交之左右，日月二径之各半，合之小于距
度分，则月能掩日，日为之食，不然则不食也。所谓“实
会、视会兼推则合”者，地面所见，推食于地平以上，至
天顶之正中，则独推实会，便为视会。自此以外，地面
所见，先后大小迟疾渐次不同。如图人在地面，癸依
丁月之径，适满太阳之庚辛径，则见为全食。若人在
地面，子依丁月之径，乃见两切线所至为己寅，则月
掩太阳，止于己庚，半径见为半食矣。大凡日欲食时，
月不能离躔道一度强。自此以上，无缘相涉，故定朔
之日，有食时少，无食时多也。